પ્રદેશ કોંગ્રેસના પ્રમુખ ભરત સિંહ સોલંકી અને અગ્રણી નેતા સિદ્ધાર્થ પટેલ સહિતના નેતાઓએ જણાવ્યું હતું કે આજે પાસના કાર્યકરો સાથે થયેલી બેઠકમાં અનેક મુદ્દાઓ લઈને સહમતિ સધાઈ ગઈ છે. જો ગુજરાતમાં કોંગ્રેસની સરકાર રચાશે તો (1) તપાસ માટે એસઆઈટીની રચના થશે (2) રાજદ્રોહ સહિતના કેસ પાછા ખેંચાશે (3) અનામત મુદ્દે બંધારણની રીતે નિષ્ણાતોની સલાહ લેવાશે (4) જવાબદારો સામે કાયદેસરના પગલાં લેવાશે (5) બિન અનામત આયોગમાં 2 હજાર કરોડ ફાળવાશે (6) આંદોલન દરમિયાન પાટીદાર શહીદોને રૂપિયા 35 લાખની સહાય અપાશે જો કે આ અગાઉ કોંગ્રેસ દ્વારા જાહેરાત કરાઈ છે કે 20 ટકા ઈબીસી અમારી સરકાર આપશે. અગાઉ હાર્દિક પટેલને વિધાનસભાની ટિકિટ આપવાની ઓફર પણ કરાઈ છે.